Številka: 6712-72/2024/12

Datum: 24. 3. 2025

Na podlagi prvega odstavka 12. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb in 37/24 – ZMat-B; v nadaljnjem besedilu: ZŠpo-1) minister, pristojen za šport, določa programe in področja športa, ki se sofinancirajo v letu 2025, in obseg sredstev, ki se zagotovijo v Proračunu Republike Slovenije za leto 2025 (Uradni list RS, št. 123/23 in 104/24) s

**SPREMEMBO LETNEGA PROGRAMA ŠPORTA**

**V REPUBLIKI SLOVENIJI ZA LETO 2025**

Letni program športa v Republiki Sloveniji za leto 2025 (št. 6712-72/2024/5 z dne 30. 12. 2024 se spremeni kot sledi:

1. **Povečanje sredstev:**

V točki *»6.1.5. Športna vzgoja otrok in mladine usmerjenih v kakovostni in vrhunski šport«*, se za podtočko *»6.1.5.3 Občinske panožne športne šole«* doda nova podtočka *»6.1.5.4* *Priprave in nastopi državnih reprezentanc otrok in mladine na mednarodnih več panožnih športnih tekmovanjih«* z višino sredstev 879.750 EUR.

1. **Znižanje sredstev:**

V točki »*6.1.7. Vrhunski šport*«, se višina sredstev za podtočko *»6.1.7.2 Priprave in nastopi reprezentanc na mednarodnih več panožnih športnih tekmovanjih (JR LPŠ)«* spremeni z 1.759.500 EUR na 879.750 EUR.

Upoštevaje spremembe iz točke I. se računsko popravijo tudi vsote, in sicer se pri točkah in podtočkah ustrezno spremenijo seštevki vrednosti sredstev, tako da se v točki »*6.1.5.* *Športna vzgoja otrok in mladine usmerjenih v kakovostni in vrhunski šport*« višina sredstev spremeni z 8.596.089 EUR na 9.475.839 EUR in v točki »*6.1.7. Vrhunski šport*« z 10.329.754 EUR na 9.450.004 EUR.

V ostalem delu ostaja Letni program športa za leto 2025 in njegova obrazložitev nespremenjena.

Ministrstvo v 5 dneh po sprejemu sprememb na spletni strani objavi čistopis Letnega programa športa v Republiki Sloveniji za leto 2025 z upoštevanimi spremembami, ki je priloga tega sklepa.

Te spremembe pričnejo veljati naslednji dan po objavi.

**OBRAZLOŽITEV:**

Na podlagi prvega odstavka 12. člena ZŠpo-1 minister, pristojen za šport, določa programe in področja športa, ki se sofinancirajo v letu 2025, in obseg sredstev, ki se zagotovijo v Proračunu Republike Slovenije za leto 2025 (Uradni list RS, št. 123/23 in 104/24). Skladno s tem je dne 30. 12. 2024 minister, pristojen za šport, določil Letni program športa v Republiki Sloveniji za leto 2025 (v nadaljnjem besedilu: LPŠ 2025).

Zaradi spremembe Pravilnika o sofinanciranju izvajanja letnega programa športa na državni ravni (Uradni list RS, št. 68/19, 91/20, 138/21, 74/23, 118/23, 6/24 in 18/25; v nadaljnjem besedilu: pravilnik), ki sofinanciranje programa priprav in nastopov državnih reprezentanc otrok in mladine na mednarodnih več panožnih športnih tekmovanjih: evropskem olimpijskem festivalu mladih (OFEM) in mladinskih olimpijskih igrah (MOI), celovito ureja v novem 38.a členu pravilnika v poglavju »4. ŠPORTNA VZGOJA OTROK IN MLADINE, USMERJENIH V KAKOVOSTNI IN VRHUNSKI ŠPORT«, in ne več v 41. členu pravilnika, ki sodi v poglavje »5. VRHUNSKI ŠPORT«, je potrebna ločitev razdelitve predvidenih sredstev kot sledi:

Potrebno zvišanje sredstev na postavki je:

* v točki **I. A)** je predvideno povišanje sredstev v višini 879.750 EUR za podtočko »6.1.5.4 Priprave in nastopi državnih reprezentanc otrok in mladine na mednarodnih več panožnih športnih tekmovanjih«, v okviru česa se predvideva dodatno sofinanciranje za priprave in kvalifikacije ter udeležbo mladih najbolj perspektivnih športnikov na mednarodnih več panožnih športnih tekmovanjih.



Zvišanje sredstev se bo financiralo s prerazporeditvijo oziroma znižanjem sredstev na naslednji postavki, in sicer:

* v točki **I. B)** se na podtočki »6.1.7.2 Priprave in nastopi reprezentanc na mednarodnih več panožnih športnih tekmovanjih (JR LPŠ)« znižajo namenjena sredstva za 879.750 EUR.



Pozitivni mnenji k spremembam Letnega programa športa v Republiki Sloveniji za leto 2025, sta v skladu s prvim odstavkom 12. člena ZŠpo-1, podala Strokovni svet Republike Slovenije za šport na svoji 23. dopisni seji dne 4. 3. 2025 in Olimpijski komite Slovenije - Združenje športnih zvez na 16. redni seji izvršnega odbora OKS-ZŠZ dne 11. 3. 2025.

Sprememba je s proračunskega vidika nevtralna in ne predstavlja dodatnih obremenitev za veljavni Proračun Republike Slovenije za leto 2025.

S tem je utemeljena točka I. sprememb LPŠ 2025.

---

Sprejeti LPŠ 2025 vsebuje tabelarni prikaz razporeditve sredstev po posameznih proračunskih postavkah ter seštevke po posameznih točkah in podtočkah. Navedene številke se tudi ustrezno spremenijo, kar izhaja iz čistopisa z označenimi spremembami.

S tem je utemeljena točka II. sprememb LPŠ 2025.

---

Zaradi čimprejšnje izvedbe javnega razpisa po sprejemu sprememb pravilnika je potrebno, da spremembe LPŠ 2025 prično veljati naslednji dan po njihovem sprejemu.

S tem je utemeljena točka III. sprememb LPŠ 2025.

Matjaž Han

MINISTER

Priloga:

* čistopis Letnega programa športa v Republiki Sloveniji za leto 2025 z upoštevanimi spremembami